Diari Oficial de la Generalitat Valenciana


Sumari del DOGV 4934, del 28-01-2005 (2005/483)

RESOLUCIÓ de 21 de desembre de 2004, de la Conselleria d'Economia, Hisenda i Ocupació, per la qual s'accepta la cessió gratuïta de la propietat de la parcel·la de 2.048 m² de superfície, situada a Alginet (València), destinada a centre de salut, realitzada per l'ajuntament del dit municipi.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4934

Data del DOGV
:   28-01-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/483


Data del document
:   24-12-2004

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Alginet
    * propietat immobiliària
    * cultura regional

RESOLUCIÓ de 21 de desembre de 2004, de la Conselleria d'Economia, Hisenda i Ocupació, per la qual s'accepta la cessió gratuïta de la propietat de la parcel·la de 2.048 m² de superfície, situada a Alginet (València), destinada a centre de salut, realitzada per l'ajuntament del dit municipi. [2005/X483]
  
L'Ajuntament d'Alginet, en sessió plenària realitzada el dia 6 de maig de 1987, va acordar la cessió gratuïta al Servei Valencià de Salut dels terrenys situats en l'illa delimitada pel carrer Major, Mestre Serrano, Josep Espert i carrer en projecte (hui de vianants, Dr. Carlos Marí Colubi), per a ser destinat a la construcció d'un centre de salut.
  
Segons consta en la certificació expedida pel secretari de l'ajuntament, amb el vistiplau de l'alcalde, el 9 de gener de 1989, la parcel·la apareix en el foli 61 del Llibre d'Inventari de Béns amb la naturalesa jurídica de bé patrimonial. La parcel·la té una superfície de 2.048 m2 i consta inscrita en el Registre de la Propietat, toms 11929 i 1768, llibres 264 i 265, folis 186 i 195, finca 19828 i 1456.
  
A proposta de la Conselleria de Sanitat subscrita el 25 de maig de 2004, es van iniciar els tràmits legals oportuns per a l'acceptació de la cessió gratuïta.
  
En relació amb l'acord de cessió cal fer dues observacions:
  
En primer lloc, i encara que l'ajuntament cedix l'immoble al Servei Valencià de Salut, este ha de ser acceptat per la Generalitat Valenciana, que exercix les competències en matèria sanitària. El Servei Valencià de Salut, creat per la Llei 8/1987, de 4 de desembre, era un organisme autònom de naturalesa administrativa de la Generalitat Valenciana, dotat de personalitat jurídica pròpia, que tenia com a objecte la protecció de la salut i l'atenció sanitària a la Comunitat Valenciana. La Llei 6/1993, de 31 de desembre, de Pressupostos de la Generalitat Valenciana per a l'exercici 1994 (DOGV de 31.11.93), va suprimir, entre altres entitats autònomes de caràcter administratiu, el Servei Valencià de Salut. L'esmentada llei establix que les funcions jurídiques de les entitats suprimides serien assumides per les conselleries a què estaven adscrites que se subrogaran en tots els seus drets i obligacions. L'apartat 5 de l'article 46 de l'esmentada llei establix que els béns integrants en el patrimoni de les entitats autònomes suprimides s'incorporaran en el Patrimoni de la Generalitat .
  
En segon lloc, i respecte el punt segon de l'acord plenari de 6 de maig de 1988, que posposa la cessió formal dels terrenys al moment en què definitivament estiga aprovat el Projecte de Modificació del Pla General d'Ordenació Urbana, amb la consegüent qualificació dels terrenys a equipament sanitari, ha d'assenyalar-se que, segons certificat emés pel secretari de l'ajuntament amb el vistiplau de l'alcalde el 30 d'abril del 2004, el Pla General d'Ordenació Urbana d'Alginet va ser aprovat per Resolució de la Direcció General d'Urbanisme i Ordenació Urbana publicada en el BOP de 30.9.97.
  
Consten en les actuacions que l'ajuntament ha complit el que disposen els articles 109 i següents del Reglament de Béns de les Entitats Locals.
  
L'article 44 de la Llei 14/2003 de 10 d'abril de Patrimoni de la Generalitat Valenciana establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.
  
L'art. 27.2.c) de la Llei de Patrimoni establix que: ?2. Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa?. En conseqüència, una vegada perfeccionada la cessió i acceptació, per mitjà de la formalització de l'escriptura pública corresponent, l'immoble queda automàticament afecte al servici públic sanitari i adscrit a la Conselleria de Sanitat, a la qual correspon la seua administració, defensa i conservació.
  
Fent ús de les atribucions conferides per la legislació vigent, resolc:
  
Primer
  
Acceptar la cessió gratuïta de la propietat realitzada per l'Ajuntament d'Alginet de la parcel·la de 2.048 m² situats en l'illa delimitada pels carrers Major, Mestre Serrano, Josep Espert i, de vianants, Dr. Carlos Marí Colubi,
  
Consta inscrita al Registre de la Propietat d'Alginet, tom 1764, llibre 264, foli 186, finca 19697 i tom 1768, llibre 265, foli 195, finca 1466-n.
  
Referència cadastral: 0256187EW0348M6309LY
  
La parcel·la s'accepta lliure de càrregues i gravàmens i al corrent de despeses.
  
Segon
  
La cessió gratuïta realitzada per l'Ajuntament d'Alginet, s'efectua amb la condició de destinar la parcel·la a la construcció d'un centre de salut, i amb subjecció al que disposa l'article 111 del Reglament de Béns de les Entitats Locals.
  
Tercer
  
La parcel·la acceptada s'haurà d'incorporar a l'Inventari General de Béns i Drets de la Generalitat Valenciana en concepte de bé de domini públic afecte al servici públic sanitari i adscrit a la Conselleria de Sanitat, a la qual corresponen les competències demanials sobre este, inclosa l'administració, defensa i conservació, i inscriure's a nom de la Generalitat Valenciana al Registre de la Propietat.
  
Quart
  
Que es notifique el present acord a l'ajuntament cedent i que es publique en el Diari Oficial de la Generalitat Valenciana, en compliment del que disposa l'article 44.2 de la Llei 14/2003, de Patrimoni de la Generalitat Valenciana.